Poliisihallitus on avannut sisäisen kanavan, jolla poliisit voivat käräyttää kollegoitaan anonyymisti. Sisäinen vasikointikanava herättää poliisin sisällä suuttumusta ja vastustusta.

Poliisihallitus kannustaa poliiseja käräyttämään kollegoitaan anonyymisti.

Kavalluskanavaksi haukuttu ilmoitusjärjestelmä on avattu Helsingin poliisissa ja keskusrikospoliisissa.

Poliisijärjestöjen Liitto vastustaa kanavaa voimakkaasti.

Poliisien keskuudessa leviää video, jolta on aistittavissa " Eettisen kanavan " aikaansaamat tunnelmat.

Kaikessa hiljaisuudessa käynnistetty vasikointikanava kannustaa poliiseja käryttämään kollegansa.

Poliisin sisäisellä sivustolle avatulla kanavalla on viime joulukuun alusta voinut tehdä nimettömänä ilmoituksen, mikäli epäilee jonkun poliisihallinnon sisällä toimineen tai toimivan " epäeettisesti tai muutoin siten, että se on omiaan vaarantamaan poliisiorganisaatiota tai sen mainetta " .

Ilmoituksen tekijän henkilöllisyyttä ei koskaan voida saada selville. Ilmoitukset ohjautuvat suoraan kanavan käynnistäneelle Poliisihallitukselle, joka käsittelyn jälkeen ohjaa asian kyseisen poliisilaitoksen johdon selvitettäväksi. Mahdollista myös on, että Poha tekee asiasta tutkintapyynnön suoraan Valtakunnansyyttäjänvirastoon.

Kaikki kanavan kautta ilmoitetut asiat kirjataan poliisin sähköiseen asianhallintajärjestelmään ACTA:an.

Useita ilmoituksia

Helsingin poliisilaitos on toinen poliisiyksiköistä, joissa kollegan voi ilmiantaa nimettömästi. JOHN PALMEN

" Eettiseksi kanavaksi " nimettyä toimintaa perustellaan poliisin sisäisellä laillisuusvalvonnalla. Sen tarkoituksena sanotaan olevan " edesauttaa lainsäädännön, hyvän hallintotavan ja yhteisten arvojen noudattamista organisaation päivittäisessä toiminnassa " .

Sen tavoitteeksi ilmoitetaan myös poliisitoiminnan läpinäkyvyyden lisääminen ja luottamuksen vahvistaminen poliisia kohtaan.

Pohasta korostetaaan, että meneillään on pilottihanke, jossa kanavaa kokeillaan kahdessa poliisiyksikössä; Helsingin poliisilaitoksessa ja keskusrikospoliisissa.

Nimettömiä ilmiantoja on tähän mennessä kertynyt toistakymmentä.

- Kahden-kolmen käden sormilla ne voidaan laskea, kertoo poliisiylitarkastaja Janne Paavola Pohan laillisuusvalvonnasta.

Jyrkästi vastaan

Suomen Poliisijärjestöjen Liiton puheenjohtaja Jonne Rinne paheksuu poliisin uutta ilmiantojärjestelmää. SPJL

Vasikointikanavaksi tai -linjaksi kutsuttu ilmoitusjärjestelmä on Iltalehden tietojen mukaan herättänyt suurta paheksuntaa ja suuttumusta poliisin sisällä. Poliisiylitarkastaja Paavola myöntää, että poliisin ammattijärjestöiltä ja henkilöstön edustajien kanssa käydyissä yt-neuvotteluissa on tullut " jonkin verran kriittisiä näkökulmia " uutta kanavaa kohtaan.

Suomen Poliisijärjestöjen Liiton puheenjohtaja Jonne Rinne kiteyttää henkilöstön näkemyksen suoraan:

- Emme suinkaan halua suojella vääryyttä. Mutta kun virkamieskasvoillaan ja nimellään toimiva poliisi rupeaa ei-julkisesti ja salaisesti kertomaan asioita organisaatiosta, se kertoo enemmän organisaatiosta kuin kanavan teknisestä toteuttamisesta.

- Voiko tosiaan olla niin, että suoraselkäinen poliisi, johon 95 prosenttia kansalaisista luottaa, ei voi sisäisesti hoitaa asioita muutoin kuin anonyymillä tiedotuskanavalla, hän hämmästelee.

Kanava jatkaa

Puheenjohtaja Jonne Rinne sanoo SPJL:n saaneen tietää hankkeesta jo viime kesänä, kun sitä alettiin valmistella.

- Siitä lähtien olemme olleet sitä vastaan, hän toteaa.

Rinteen mukaan SPJL:n edellytti pilottihankkeelle kolmea asiaa: Riittävää ohjeistusta ja koulutusta jäsenistölle sekä asian käsittelyä kyseisten poliisilaitosten yt-toimikunnissa. Mikään näistä ei hänen mukaansa ole toteutunut.

- Ainakin Helsingin osalta järjestelmä oli jo käytössä, kun se tuotiin yt-käsittelyyn. Oikeusturva jäi kiireessä puutteelliseksi.

Poliisihallitus aikoo kritiikistä huolimatta jatkaa pilottihanketta. Tämän vuoden kuluessa päätetään, lakkautetaanko Eettinen kanava vai laajennetaanko se valtakunnalliseksi.